Legal Document

Category: 564

Text:
76. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Η-30029/498  της 9/17 Δεκ. 1977(ΦΕΚ Β' 1299) Περί ειδικού σήματος αναγνωρίσεως νέων οδηγών. Σύμφωνα με τις διατάξεις του άρθρ. 102 του Κώδικος Οδικής Κυκλοφορίας, που κυρώθηκε με το Νόμ. 614/77 (ΦΕΚ 167/Α/16.6.77), αποφασίζουμε: Επιβάλλουμε στους οδηγούς αυτοκινήτων την υποχρεώση να τοποθετούν, για ένα έτος από της αποκτήσεως της αδείας τους, στα αυτοκίνητα που οδηγούν, ειδικό σήμα αναγνωρίσεως νέων οδηγών. Το διακριτικό σήμα νέων οδηγών αποτελείται από το Κεφάλαιο γράμμα «Ν». Το γράμμα αυτό είναι μαύρου χρώματος, εκτυπώνεται σε επιφάνεια λευκού χρώματος και έχει διαστάσεις 12Χ15 εκατοστά του μέτρου. Το σήμα αυτό τοποθετείται στο πίσω τζάμι του αυτοκινήτου, στη δεξιά άκρη και μπορεί να επικολληθεί ή να τοποθετηθεί με άλλο τρόπο πάνω σ' αυτό, ώστε να διακρίνεται με ευχέρεια από τους οδηγούς των αυτοκινήτων που ακολουθούν. Η απόφαση αυτή να δημοσιευθεί στην Εφημερίδα της Κυβερνήσεως και να αρχίσει να ισχύει από της δημοσιεύσεώς της. 21.Ε.ι.76 Κώδικας Οδικής Κυκλοφορίας